Ränduri tänav

Ränduri tänav on tänav Tallinnas Nõmme linnaosas Pääsküla asumis.Tallinna tänavanimed. KNAB. Ränduri tänav algab Olevi tänavalt, ristub Hõimu, Sõbra ja Lemmiku tänavaga ning lõpeb Rännaku puiesteel.

Ränduri tänav on oma põhiosas enam-vähem kirde–edelasuunaline ja ligikaudu 790 meetri pikkune.

Tänava nimed ja ajalugu
Varem oli Ränduri tänav osa Raudtee tänavast. 19. augustil 2008 nimetati Raudtee tänava lõik Olevi tänava ja Rännaku puiestee vahel Relsi tänavaks.Päring kohanimeandmebaasist. Eesti kohanimed. Tänava elanikelt tuli aga uue nime kohta nii palju kaebusi, et linnavalitsus otsustas nime ära muuta. Sobivaimaks peeti kõnealuse tänava elanike kirjas pakutud Ränduri nime, kuna tänav ristub Rännaku puiesteega.http://www.tallinncity.ee/89283/relsi-tanav-muutub-randuri-tanavaks Alates 4. märtsist 2009 ongi tänava nimi Ränduri tänav.Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 292

Viited

Kategooria:Nõmme linnaosa tänavad